สวัสดีครับเมื่อ 2-3 วันก่อนแฟนผมได้มีอาการปวดหูผมเลยถ่ายรูปให้ดู เห็นเป็นตุ่มบวมขึ้นมีอาการปวดที่ใบหูแล้วบริเวณใกล้เคียงกับตุ่มบวมๆอยากทราบว่าเกิดจากอะไรแล้วมีคำแนะนำอย่างไรครับ
สวัสดีค่ะ อาการปวดหู มีตุ่มบวมในรูหู อาจเกิดจาก1. การอักเสบติดเชื้อของรูหูชั้นนอก อาการคือจะมีคันระคายเคืองหู ปวดหู กดเจ็บบริเวณหน้าใบหู เมื่อดึงใบหูจะเจ็บในรูหูมากขึ้น หูอื้อ มีน้ำเหลืองไหลออกมา รูหูบวมแดง และอาจมีต่อมน้ำเหลืองบริเวณใบหน้าหูหรือหลังหูโตได้ ซึ่งมักเกิดภายหลังการแคะหู หรือหลังจากไปว่ายน้ำ เล่นน้ำ เป็นต้นการรักษาคือการทานยาปฏิชีวนะ โดยทานนาน 7-14 วัน นอกจากนี้ควรพยายามอย่าให้น้ำเข้าหู อาจใช้สำลีอุดรูหูไว้ในขณะอาบน้ำ และไม่ควรไปว่ายน้ำหรือทำกิจกรรมทางน้ำจนกว่าจะหาย2. หูชั้นกลางอักเสบติดเชื้อแบบเฉียบพลัน แต่อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ ร่วมด้วย อาการจะเป็นอยู่ไม่กี่วันหลังจากนั้นอาการปวดและไข้จะลดลง แต่มีหนองไหลออกมาที่รูหู3. มีสิ่งแปลกปลอมที่เข้าไปในรูหู เช่น แมลงต่างๆ เห็บ มด4. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี ซึ่งจะเห้นเป็นตุ่มนูนแดงหรือเป็นหัวหนองหากยังคงมีอาการปวดหู แนะนำให้ไปพบแพทย์เพื่อส่องตรวจดูภายในหูด้วยเครื่องมือว่าเกิดจากสาเหตุใด จะได้รักษาให้ตรงกับสาเหตุค่ะ